Xildhibaannada Baarlamaanku waxa ay guda galeen ajandaha koowaad oo ahaa wax ka bedelka qodobka 10aad ee Sharciga lagu dhisay Guddiga Madaxa bannaan ee Xuduudaha iyo Federaalka waxaana Guddoomiye ku xigeenka guddiga Arrimaha gudaha iyo amniga ee Baarlamaanka Xildhibaan Daahir Amiin Jeesoow uu Xildhibaannada u sheegay in wax ka bedelka qodobkan ay sabab u tahay mudada xil heynta guddigan madaxa banaan ay ku eg tahay ama la dhammaaneyso mudada Baarlamaanka 9aad ee jira balse loo baahan yahay in loo kordhiyo ilaa sanadka 2020ka.
